Diari Oficial de la Generalitat Valenciana


Sumari del DOGV 6823, del 20-07-2012 (2012/7163)

RESOLUCIÓ de 12 de juliol de 2012, del director general de Centres Docents, per la qual s'amplia el termini de presentació de sol·licituds de la fase A, prevista en l'annex I de l'Orde 31/2012, de 22 de juny, de la Conselleria d'Educació, Formació i Ocupació, de la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o en un centre privat concertat a la Comunitat Valenciana per al curs 2012-2013.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6823

Data del DOGV
:   20-07-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/7163


Data del document
:   12-07-2012

Organisme emissor
:   Conselleria d'Educació, Formació i Ocupació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 12 de juliol de 2012, del director general de Centres Docents, per la qual s'amplia el termini de presentació de sol·licituds de la fase A, prevista en l'annex I de l'Orde 31/2012, de 22 de juny, de la Conselleria d'Educació, Formació i Ocupació, de la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o en un centre privat concertat a la Comunitat Valenciana per al curs 2012-2013. [2012/7163]  
L'Orde 31/2012, de 22 de juny, de la Conselleria d'Educació, Formació i Ocupació (DOCV núm. 6806, de 28 de juny), regula les bases de la convocatòria d'ajudes per a l'adquisició de llibres de text i de material didàctic i informàtic de l'alumnat d'Educació Primària, Educació Secundària Obligatòria i d'unitats d'educació especial, escolaritzat en un centre públic o en un centre privat concertat i les bases per a determinar la dotació econòmica dels centres d'educació especial públics de titularitat de les corporacions locals i privats concertats i centres d'acció educativa singular privats concertats per a l'adquisició dels dits materials, en la Comunitat Valenciana per al curs 2012-2013.   
  
En la base 10.2 de l'annex I de l'esmentada orde, que regula les bases de la convocatòria d'ajudes per a l'adquisició de llibres de text i de material didàctic i informàtic, de l'alumnat d'Educació Primària, Educació Secundària Obligatòria i d'unitats d'educació especial, s'establix que el termini de presentació de sol·licituds de la fase A s'estendria fins al dia 25 de juliol de 2012.  
No obstant això, tenint en compte l'elevat nombre de sol·licitants que estan concorrent i a causa també del fet que la finalització del curs escolar dificulta la presentació de sol·licituds dins del termini fixat, i a fi de garantir que cap alumne es veja privat de la possibilitat de presentar dins del termini i la forma escaient la seua sol·licitud.  
Vist que esta ampliació no suposa cap perjuí per a tercers i que els centres docents estan tancats en el mes d'agost, d'acord amb el que establix la disposició final primera de l'esmentada Orde 31/2012, de 22 de juny, resolc:  
Ampliar el termini de presentació de sol·licituds de la fase A previst en la base 10.2 de l'annex I de l'Orde 31/2012, de 22 de juny, de la Conselleria d'Educació Formació i Ocupació, del 3 al 14 de setembre de 2012.  
Esta resolució produirà efectes a partir de l'endemà de la seua publicació en el Diari Oficial de la Comunitat Valenciana.   
D'acord amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
  
a) El recurs de reposició s'haurà d'interposar davant de la consellera d'Educació, Formació i Ocupació en el termini d'un mes a comptar de l'endemà de la publicació.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació.  
  
València, 12 de juliol de 2012.- El director general de Centres Docents: Jorge Cabo Martínez.